b'\n_START_ARTICLE_\nJohn Conduitt\n_START_PARAGRAPH_\nJohn Conduitt (8. maaliskuuta 1688 \xe2\x80\x93 23. toukokuuta 1737 Paddington, Lontoo, Britannia) oli englantilainen poliitikko ja taloustieteilij\xc3\xa4. _NEWLINE_Conduitt  opiskeli Cambridgen yliopiston Trinity Collegessa, mutta ei suorittanut tutkintoa. H\xc3\xa4n toimi brittil\xc3\xa4isen kenraalin sihteerin\xc3\xa4 Espanjan perimyssodassa. Sielt\xc3\xa4 h\xc3\xa4net komennettiin Gibraltarille. Vuonna 1717 Conduitt esitteli  Royal Societylle artikkelin Carteiasta,  l\xc3\xb6yt\xc3\xa4m\xc3\xa4st\xc3\xa4\xc3\xa4n antiikin roomalaisesta kaupungista._NEWLINE_Conduitt avioitui Catherine Bartonin kanssa, jonka set\xc3\xa4 oli Isaac Newton. Conduit oli Newtonin harras ihailija, ja h\xc3\xa4n teki paljon muistiinpanoja Newtonin my\xc3\xb6h\xc3\xa4isist\xc3\xa4 vuosista ja luetteloi ja j\xc3\xa4rjesti t\xc3\xa4m\xc3\xa4n asiapapereita.  Conduitt seurasi Newtonia  Royal Mintin johtajana vuonna 1727, mutta h\xc3\xa4n oli k\xc3\xa4yt\xc3\xa4nn\xc3\xb6ss\xc3\xa4 hoitanut teht\xc3\xa4vi\xc3\xa4 jo vuodesta 1722.   Condruittin ainut tyt\xc3\xa4r avioitui Portsmouthin ensimm\xc3\xa4isen jaarlin vanhimman pojan kanssa, jolloin heid\xc3\xa4n pojastaansa tuli Portsmouthin toinen jaarli. H\xc3\xa4nen kauttaan Newtonin j\xc3\xa4lkeenj\xc3\xa4\xc3\xa4neet paperit periytyiv\xc3\xa4t Portsmouthin suvulle, joka lahjoittin ne my\xc3\xb6hemmin Cambridgen yliopiston kirjastolle._NEWLINE_Conduittista tuli whig-puoluen kansanedustaja Whitchurchin vaalipiirist\xc3\xa4 vuonna 1721. _NEWLINE_Conduitin mustavalkoinen muistomerkki on Westminster Abbeyss\xc3\xa4 l\xc3\xa4hell\xc3\xa4 Newtonin hautaa.'